રીજીયોનલ એરલાઇનની સેવા પૂરી પાડવા માટે 9 થી 19 સીટની ક્ષમતાવાળા ઓછામાં ઓછા બે વિમાનોથી શરૂઆતના સમયમાં અમદાવાદ, સુરત, જામનગર, ભાવનગર, ભૂજ, કંડલા, કેશોદ, પોરબંદર, રાજકોટ જેવા શહેરોને સાંકળીને હવાઇ સેવા શરૂ કરવામાં આવશે. મેહેર કંપનીએ તેમના વિમાનો રાખવા માટે હાલના તબક્કે સુરત અને અમદાવાદ શહેરોની પસંદગી કરી છે. નજીકના ભવિષ્યમાં આ અંગેનું સમયપત્રક પણ નક્કી કરી લેવામાં આવશે. આમ ઉદ્યોગો અને આંતર માળખાકીય સુવિધાઓ ક્ષેત્રે ઉલ્લેખનીય પ્રગતિ બાદ આંતરરાજ્ય હવાઇ સેવા શરૂ કરવા બાબતે પણ ગુજરાત રાજ્ય દેશમાં અગ્રેસર બનવા જઇ રહ્યું છે.